techiaith/cofnodycynulliad_en-cy huggingface dataset:
English: Well, Mark, quite rightly, as you said, local authorities have a statutory responsibility for the preparation of an accessibility strategy for their entire educational estate, and schools themselves have a similar statutory responsibility. These strategies and plans must be prepared, implemented, reviewed and renewed every three years, and it's very - I'm appalled by the situation that you've just explained. It's simply not acceptable in my eyes. Of course, one of the ways in which we are addressing this as a Welsh Government is our twenty-first century schools and colleges building programme, where we take these issues over accessibility as front and centre in what we want to achieve in our educational estate. But schools have existing legal responsibilities, LEAs have existing legal responsibilities, and I'm always happy to investigate those cases that you've just highlighted and challenge the behaviour of local authorities if that's not being adhered to.
Welsh: Wel, Mark, fel y dywedoch chi, mae'n gwbl deg fod gan awdurdodau lleol gyfrifoldeb statudol am baratoi strategaeth hygyrchedd ar gyfer eu hystâd addysg gyfan, ac mae gan ysgolion eu hunain gyfrifoldeb statudol tebyg. Mae'n rhaid i'r strategaethau a'r cynlluniau hyn gael eu paratoi, eu gweithredu, eu hadolygu a'u hadnewyddu bob tair blynedd, ac mae'n hynod - mae'r sefyllfa rydych newydd ei disgrifio wedi fy mrawychu. Nid yw'n dderbyniol o gwbl yn fy marn i. Wrth gwrs, un o'r ffyrdd rydym yn mynd i'r afael â hyn fel Llywodraeth Cymru yw drwy ein rhaglen adeiladu ysgolion a cholegau yr unfed ganrif ar hugain, lle rydym yn rhoi ystyriaeth hollbwysig i hygyrchedd mewn perthynas â'r hyn rydym am ei gyflawni yn ein hystâd addysg. Ond mae gan ysgolion gyfrifoldebau cyfreithiol eisoes, mae gan awdurdodau addysg lleol gyfrifoldebau cyfreithiol eisoes, ac rwyf bob amser yn fwy na pharod i ymchwilio i'r achosion rydych newydd dynnu sylw atynt ac i herio ymddygiad awdurdodau lleol os nad ydynt yn glynu at y cyfrifoldebau hynny.
English: The next item, therefore, is the questions to the Minister for International Relations and the Welsh Language, and the first question is from Caroline Jones.
Welsh: Yr eitem nesaf, felly, yw'r cwestiynau i Weinidog y Gymraeg a Chysylltiadau Rhyngwladol, ac mae'r cwestiwn cyntaf gan Caroline Jones.
English: This is a developing situation. I want to reassure the sector that we're continually monitoring the impact of coronavirus on tourism and working with colleagues across the Welsh Government and the UK Government to take appropriate measures in response to the unfolding situation.
Welsh: Mae hon yn sefyllfa sy'n datblygu. Hoffwn roi sicrwydd i'r sector ein bod yn monitro effaith y coronafeirws ar dwristiaeth yn barhaus ac yn gweithio gyda chyd-Aelodau ar draws Llywodraeth Cymru a Llywodraeth y DU i roi camau priodol ar waith mewn ymateb i'r sefyllfa sy'n datblygu.
English: Diolch, Minister. When I tabled this question last week, who could have imagined that we'd be seeing the effective cancellation of the tourist season before it even began? Minister, hopefully the measures we are taking to halt the spread of coronavirus will mean that life can return to some sense of normality in a month or two. In the meantime, the impact this pandemic is having on tourism businesses and those who work in tourism is profound. We need to ensure that all businesses, large and small, survive this crisis. Bans on international travel will mean more staycations once the UK relaxes the current restrictions. However, unless the sector gets the help that it needs in the short term, we won't have a sector come the summer. Minister, what other measures have you discussed with colleagues across the UK? Have you given any consideration to Government agencies using holiday lets, hotels and B&Bs to provide shelter for the homeless or as temporary accommodation for key workers? This is an unprecedented situation for which we need to seek unprecedented solutions.
Welsh: Diolch, Weinidog. Pan gyflwynais y cwestiwn hwn yr wythnos diwethaf, pwy allai fod wedi dychmygu y byddai'r tymor twristiaeth yn cael ei ganslo i bob pwrpas cyn iddo ddechrau hyd yn oed? Weinidog, gobeithio y bydd y mesurau rydym yn eu cymryd i atal lledaeniad y coronafeirws yn golygu y gall bywyd ddychwelyd i ryw fath o normalrwydd ymhen mis neu ddau. Yn y cyfamser, mae'r effaith y mae'r pandemig hwn yn ei chael ar fusnesau twristiaeth a'r rheini sy'n gweithio ym maes twristiaeth yn ddwys. Mae angen i ni sicrhau bod pob busnes, mawr a bach, yn goroesi'r argyfwng hwn. Bydd gwaharddiadau ar deithio rhyngwladol yn golygu mwy o wyliau gartref ar ôl i'r DU lacio'r cyfyngiadau presennol. Fodd bynnag, oni bai fod y sector yn cael yr help sydd ei angen arno yn y tymor byr, ni fydd gennym sector erbyn yr haf. Weinidog, pa fesurau eraill rydych wedi'u trafod gyda swyddogion cyfatebol ledled y DU? A ydych wedi rhoi unrhyw ystyriaeth i'r syniad o asiantaethau Llywodraeth yn defnyddio llety gwyliau ar osod, gwestai a llety gwely a brecwast i ddarparu llochesi i bobl ddigartref, neu fel llety dros dro i weithwyr allweddol? Mae hon yn sefyllfa ddigynsail ac mae angen inni geisio dod o hyd i atebion digynsail ar ei chyfer.
English: Thank you, Caroline Jones. I think you're absolutely right to underline the seriousness of the situation for this particular sector. We know that there are about 11,700 tourism enterprises in Wales, and they employ about 135,000 people. So, this is huge, and we are taking it very, very seriously. Certainly, we hope that some of the measures that we've already put in place will help some of them. We're putting £200 million on the table to make sure that those who have a rateable value of £51,000 or less will receive that 100 per cent business rate relief. But there will be an extra £100 million on the table, and that is something that is currently being discussed, and certainly there's a real awareness and an understanding that this is a sector that needs immediate help.
Welsh: Diolch, Caroline Jones. Credaf eich bod yn llygad eich lle yn tanlinellu difrifoldeb y sefyllfa i'r sector penodol hwn. Gwyddom fod oddeutu 11,700 o fentrau twristiaeth yng Nghymru, a'u bod yn cyflogi oddeutu 135,000 o bobl. Felly, mae'n enfawr, ac rydym yn llwyr o ddifrif yn ei gylch. Yn sicr, rydym yn gobeithio y bydd rhai o'r mesurau rydym eisoes wedi'u rhoi ar waith yn helpu rhai ohonynt. Rydym yn darparu £200 miliwn i sicrhau y bydd y rheini sydd â gwerth ardrethol o £51,000 neu lai yn cael rhyddhad ardrethi busnes o 100 y cant. Ond bydd £100 miliwn yn ychwanegol yn cael ei ddarparu, ac mae hynny'n rhywbeth sy'n cael ei drafod ar hyn o bryd, ac yn sicr, ceir gwir ymwybyddiaeth a dealltwriaeth fod hwn yn sector sydd angen help ar unwaith.
English: Thank you. Certainly, we are extremely aware that the people who are significantly under threat here are the SMEs, and they may be averse to borrowing. There are opportunities for them to borrow through the Development Bank of Wales, but obviously some of those are averse to taking that out. So, what we do know now is that we will have consequential funding as a result of the Chancellor's announcement of £1.16 billion, and we are hoping that some of that will specifically be directed towards the retail, hospitality, leisure and tourism sector. We feel like the Chancellor perhaps should have gone a little bit further than he did do in terms of underwriting the wages of employees who are laid off. So, some of them have already been contracted. I understand your point that some of them would have perhaps just been about to be taken on, but I think, at the moment, we do feel like the Chancellor has got to go a lot further in terms of protecting and underwriting those wages of the employees who are likely to be laid off unless something changes significantly.
Welsh: Diolch. Yn sicr, rydym yn hynod o ymwybodol mai'r busnesau bach a chanolig sydd dan fygythiad sylweddol yma, ac efallai eu bod yn amharod i fenthyca. Mae cyfleoedd ar gael iddynt fenthyca drwy Fanc Datblygu Cymru, ond yn amlwg, mae rhai ohonynt yn gyndyn o wneud hynny. Felly, yr hyn a wyddom yn awr yw y byddwn yn cael cyllid canlyniadol yn sgil cyhoeddiad y Canghellor o £1.16 biliwn, ac rydym yn gobeithio y bydd rhywfaint ohono'n cael ei gyfeirio'n benodol tuag at y sector manwerthu, lletygarwch, hamdden a thwristiaeth. Rydym yn teimlo y dylai'r Canghellor fod wedi mynd ychydig ymhellach nag y gwnaeth o bosibl o ran tanysgrifennu cyflogau gweithwyr sy'n cael eu diswyddo. Felly, mae rhai ohonynt eisoes wedi cael eu contractio. Rwy'n deall eich pwynt y byddai rhai ohonynt wedi bod ar fin cael eu cyflogi, ond ar hyn o bryd, rwy'n credu ein bod yn teimlo bod yn rhaid i'r Canghellor wneud mwy o lawer o ran diogelu a thanysgrifennu cyflogau'r gweithwyr sy'n debygol o gael eu diswyddo oni bai fod rhywbeth yn newid yn sylweddol.
English: Welsh Government has no formal role in the process for twinning towns, cities and regions, but we do recognise the benefit of town-twinning arrangements and what they can bring. I've written to the Welsh Local Government Association requesting an update on twinning arrangements, but given the current situation, I'm not expecting an imminent response on this matter.
Welsh: Nid oes gan Lywodraeth Cymru rôl ffurfiol yn y broses ar gyfer gefeillio trefi, dinasoedd a rhanbarthau, ond rydym yn cydnabod budd trefniadau gefeillio trefi a'r hyn y gallant ei gynnig. Rwyf wedi ysgrifennu at Gymdeithas Llywodraeth Leol Cymru i ofyn am y wybodaeth ddiweddaraf am drefniadau gefeillio, ond o ystyried y sefyllfa bresennol, nid wyf yn disgwyl ymateb ar y mater yn fuan.
English: Diolch, Gweinidog, for that answer. Clearly, this question was tabled before the seriousness of the current situation developed. You'll probably be aware that the dream of twinning Abergavenny in my constituency with Chinamhora town in Zimbabwe has moved from a dream to a fast-developing reality, with several meetings recently. This is great for Wales-Africa relations. You were involved from the start, with myself and the mayor of Abergavenny and also Dave and Martha Holman from the Love Zimbabwe, so you're aware of what was happening there. How are you supporting twinning association relationships across Wales, and specifically between towns in Wales and towns in other parts of the world outside of the EU? And, at this time where we see the fast-developing situation with the coronavirus and where that's taking us, how do you see in future the development of twin towns as being a valuable way for towns across the world to communicate and share best practice at times of global crisis?
Welsh: Diolch am eich ateb, Weinidog. Yn amlwg, cyflwynwyd y cwestiwn hwn cyn i ddifrifoldeb y sefyllfa bresennol ddatblygu. Mae'n debyg y byddwch yn ymwybodol fod y freuddwyd o efeillio'r Fenni yn fy etholaeth â thref Chinamhora yn Zimbabwe wedi newid o fod yn freuddwyd i fod yn realiti sy'n datblygu'n gyflym, wrth i sawl cyfarfod gael eu cynnal yn ddiweddar. Mae hyn yn wych ar gyfer cysylltiadau Cymru-Affrica. Rydych wedi bod yn rhan o'r broses o'r dechrau, gyda maer y Fenni a minnau, a hefyd Dave a Martha Holman o Love Zimbabwe, felly rydych yn ymwybodol o'r hyn sydd wedi bod yn digwydd yno. Sut rydych yn cefnogi cysylltiadau cymdeithasau gefeillio ledled Cymru, ac yn benodol rhwng trefi yng Nghymru a threfi mewn rhannau eraill o'r byd y tu allan i'r UE? Ac ar yr adeg hon, pan welwn sefyllfa sy'n datblygu'n gyflym gyda'r coronafeirws, ac i ble yr aiff hynny â ni, sut y gwelwch y bydd datblygu gefeilldrefi yn ffordd werthfawr yn y dyfodol i drefi ledled y byd gyfathrebu a rhannu arferion gorau ar adegau o argyfwng byd-eang?
English: Thank you very much. Can I just say how delighted I was to see that link between Abergavenny town and Chinamhora in Zimbabwe? Certainly, the inspirational leadership of Martha and David has been something to behold. I do think that it is something that we'd like to encourage from a Welsh Government point of view, but as I say, this is something very much that should be led at the local government level. What we have been doing in relation to Wales and Africa is there have been projects that were set up several years ago, when the UN world poverty day delivering the millennium development goals was set out. That's when we first had the flagship programme, Wales for Africa community links, and that was when the initiatives started in places like Pontypridd with Mbale. If you look at how that project has developed over the years, it is really something that the community has taken up themselves. That's the kind of model, I think, that we'd like to see in future.
Welsh: Diolch yn fawr iawn. A gaf fi ddweud pa mor falch yr oeddwn wrth weld y cysylltiad hwnnw rhwng y Fenni a Chinamhora yn Zimbabwe? Yn sicr, mae arweinyddiaeth ysbrydoledig Martha a David wedi bod yn anhygoel. Credaf ei fod yn rhywbeth yr hoffem ei annog o safbwynt Llywodraeth Cymru, ond fel y dywedaf, mae hyn yn rhywbeth y dylid ei arwain ar lefel llywodraeth leol i raddau helaeth. Yr hyn rydym wedi bod yn ei wneud mewn perthynas â Chymru ac Affrica yw bod prosiectau wedi'u sefydlu sawl blwyddyn yn ôl, pan sefydlwyd diwrnod tlodi'r byd y Cenhedloedd Unedig i gyflawni nodau datblygu'r mileniwm. Dyna pryd y cawsom y rhaglen flaenllaw, cysylltiadau cymunedol Cymru o Blaid Affrica, a dyna pryd y cychwynnodd y mentrau mewn lleoedd fel Pontypridd gyda Mbale. Os edrychwch ar sut y mae'r prosiect hwnnw wedi datblygu dros y blynyddoedd, mae'n rhywbeth y mae'r gymuned wedi mynd i'r afael ag ef eu hunain. Rwy'n credu mai dyna'r math o fodel yr hoffem ei weld yn y dyfodol.
English: Questions now from the party spokespeople. The Conservative spokesperson first - Darren Millar.
Welsh: Cwestiynau nawr gan lefarwyr y pleidiau. Llefarydd y Ceidwadwyr yn gyntaf - Darren Millar.
English: Diolch, Llywydd. Minister, can I ask you how many people from Wales are currently stranded overseas as a result of the coronavirus crisis?
Welsh: Diolch, Lywydd. Weinidog, a gaf fi ofyn i chi faint o bobl o Gymru sy'n methu dod adre o dramor ar hyn o bryd o ganlyniad i argyfwng y coronafeirws?
English: So, we don't have the exact figures of the number of people who are stranded overseas at the moment. Obviously, the Foreign and Commonwealth Office is taking a lead on that, but we obviously are encouraging people to come home, if it is possible for them, now. That is the advice that has come from the FCO.
Welsh: Nid oes gennym yr union ffigurau o ran nifer y bobl sy'n methu dod adre o dramor ar hyn o bryd. Yn amlwg, mae'r Swyddfa Dramor a Chymanwlad yn arwain ar hynny, ond yn amlwg, rydym yn annog pobl i ddod adref ar unwaith os yw'n bosibl iddynt wneud hynny. Dyna'r cyngor a gafwyd gan y Swyddfa Dramor a Chymanwlad.
English: Obviously, this is a very worrying time for some of those people who are currently stranded overseas, and in particular their families who will be very concerned about their welfare. So, can I urge you to continue to work with the UK Government in order to support those individuals who may need assistance in order to get home? One of the other groups of people for which the Welsh Government, of course, will be directly responsible are those Welsh Government employees currently overseas - many of them in countries that have felt the strongest effects of the COVID-19 problem. I just wonder whether you could provide some information on what action you're taking as a Welsh Government to safeguard those employees, what engagement you've had with their families, and whether there are arrangements for them to be repatriated to Wales in the near future.
Welsh: Yn amlwg, mae hwn yn gyfnod pryderus iawn i rai o'r bobl sy'n methu dod adre o dramor ar hyn o bryd, ac yn arbennig i'w teuluoedd a fydd yn poeni'n fawr am eu lles. Felly, a gaf fi eich annog i barhau i weithio gyda Llywodraeth y DU er mwyn cefnogi'r unigolion hynny a allai fod angen cymorth i gyrraedd adref? Un o'r grwpiau eraill o bobl y bydd Llywodraeth Cymru, wrth gwrs, yn uniongyrchol gyfrifol amdanynt yw gweithwyr Llywodraeth Cymru sydd dramor ar hyn o bryd - a llawer ohonynt mewn gwledydd sydd wedi teimlo effeithiau cryfaf problem COVID-19. Tybed a allech ddarparu rhywfaint o wybodaeth ynglŷn â pha gamau rydych yn eu cymryd fel Llywodraeth Cymru i ddiogelu'r gweithwyr hynny, pa ymgysylltiad a gawsoch â'u teuluoedd, ac a oes trefniadau iddynt gael eu dychwelyd i Gymru yn y dyfodol agos?
English: We're in constant touch, obviously, with the 21 offices that the Welsh Government has around the world. The representatives based in the three cities in China have been working from home for an extensive period of time now. Most of our offices are situated within the FCO departments, so, along with the UK Government, obviously, they are following the advice that is coming from them, but there is constant communication with them. In fact, a group of them were supposed to be coming back last week to have a kind of annual debriefing; obviously, that was cancelled, But that communication is something that is ongoing and continuous, and obviously the welfare of our own staff is something we take very seriously.
Welsh: Rydym mewn cysylltiad cyson, yn amlwg, â'r 21 swyddfa sydd gan Lywodraeth Cymru ym mhob rhan o'r byd. Mae'r cynrychiolwyr sydd wedi'u lleoli yn y tair dinas yn Tsieina wedi bod yn gweithio gartref ers amser hir bellach. Mae'r rhan fwyaf o'n swyddfeydd wedi'u lleoli yn adrannau'r Swyddfa Dramor a Chymanwlad, felly, ynghyd â Llywodraeth y DU, yn amlwg, maent yn dilyn eu cyngor hwy, ond rydym yn cyfathrebu'n gyson â hwy. Mewn gwirionedd, roedd grŵp ohonynt i fod i ddod yn ôl yr wythnos diwethaf i gael math o ôl-drafodaeth flynyddol; yn amlwg, cafodd honno ei chanslo. Ond mae'r cyfathrebu hwnnw'n rhywbeth sy'n mynd rhagddo'n barhaus, ac yn amlwg, mae lles ein staff ein hunain yn rhywbeth sy'n bwysig iawn i ni.
English: Obviously, Minister, our hearts go out to them at the moment in what may be very challenging circumstances in those local areas to which they've been assigned. Minister, in the international strategy, you obviously identified that there are many important relationships, trade wise, that Wales has with many different nations and regions around the world, including, obviously, our most important partners on our doorsteps in the European Union, North America and indeed in Asia - including east Asia, which of course has felt the brunt of the coronavirus. I think it's fair to say that we're in very uncertain times economically, and it's quite possible that those relationships will become more strained, given the impact of many of the restrictions that are now bearing down upon businesses around the globe. Now, those businesses that rely heavily on export and import trade are likely to be perhaps more greatly affected than many others in Wales. I wonder what discussions you may have had with your colleagues in the Cabinet and directly with those import-export businesses to determine what support they might need going forward. Because I do think that, given that you have some flexibility now as a result of some additional resource from the UK Government to support businesses, there does need to be a better understanding of the impact on those importers and exporters because of the nature of their work on a global basis.
Welsh: Yn amlwg, Weinidog, rydym yn cydymdeimlo â hwy ar hyn o bryd mewn amgylchiadau a allai fod yn heriol iawn yn yr ardaloedd lleol y maent wedi'u haseinio iddynt. Weinidog, yn y strategaeth ryngwladol, yn amlwg, fe nodoch fod gan Gymru lawer o gysylltiadau pwysig, o ran masnach, â llawer o wahanol genhedloedd a rhanbarthau ledled y byd, gan gynnwys ein partneriaid pwysicaf ar garreg ein drws yn yr Undeb Ewropeaidd, Gogledd America, ac yn wir, yn Asia - gan gynnwys dwyrain Asia, sydd wrth gwrs wedi dioddef baich y coronafeirws. Credaf ei bod yn deg dweud ein bod mewn cyfnod ansicr iawn yn economaidd, ac mae'n ddigon posibl y bydd y cysylltiadau hynny'n dod dan fwy o straen o gofio effaith llawer o'r cyfyngiadau sydd bellach yn effeithio ar fusnesau ym mhob rhan o'r byd. Nawr, mae'r busnesau sy'n dibynnu'n fawr ar fasnach allforio a mewnforio yn debygol o gael eu heffeithio'n fwy o lawer na llawer o fusnesau eraill yng Nghymru. Tybed pa drafodaethau y gallech fod wedi'u cael gyda'ch cyd-Aelodau yn y Cabinet ac yn uniongyrchol gyda'r busnesau mewnforio-allforio hynny i benderfynu pa gefnogaeth y gallai fod ei hangen arnynt wrth symud ymlaen? Oherwydd o gofio bod gennych rywfaint o hyblygrwydd yn awr o ganlyniad i adnoddau ychwanegol gan Lywodraeth y DU i gefnogi busnesau, credaf fod angen gwell dealltwriaeth o'r effaith ar y mewnforwyr a'r allforwyr hynny oherwydd natur eu gwaith ar sail fyd-eang.
English: Thank you. You're absolutely right in identifying the importance of trade. Trade contributes about 22 per cent of the GDP to the economy of Wales, so it is something that we have to take very, very seriously. Obviously, we are particularly concerned about the trade negotiations that should be ongoing with the European Union in relation to Brexit, knowing that that deadline is coming up. We of course would advocate that that should probably be pushed back now, under the circumstances. There is another trade negotiation that was due to start next week with the United States, and obviously it's impossible for those trade negotiators now to actually get to the States in order to start those negotiations. So, I do think we have to be a bit more creative in the way that we approach these things. Certainly, in relation to import and export, supply chains for the Welsh economy are absolutely crucial, and certainly this is an area that we are keeping an eye on. Because, obviously, if people can't bring in the components that they need, then that will cause great problems and ultimately could force factories to close.
Welsh: Diolch. Rydych yn llygad eich lle yn nodi pwysigrwydd masnach. Mae masnach yn cyfrannu oddeutu 22 y cant o'r cynnyrch domestig gros i economi Cymru, felly mae'n rhywbeth y mae'n rhaid inni fod yn gyfan gwbl o ddifrif yn ei gylch. Yn amlwg, rydym yn arbennig o bryderus am y negodiadau masnach a ddylai fod ar y gweill gyda'r Undeb Ewropeaidd mewn perthynas â Brexit, gan wybod bod y terfyn amser hwnnw ar y ffordd. Wrth gwrs, byddem yn dadlau y dylid ei ohirio, yn ôl pob tebyg, o dan yr amgylchiadau. Roedd negodiadau masnach i fod i gychwyn yr wythnos nesaf gyda'r Unol Daleithiau, ac yn amlwg, mae bellach yn amhosibl i'r negodwyr masnach hynny gyrraedd yr Unol Daleithiau er mwyn cychwyn y negodiadau hynny. Felly, credaf fod yn rhaid inni fod ychydig yn fwy creadigol yn y ffordd rydym yn mynd ati i wneud y pethau hyn. Yn sicr, mewn perthynas â mewnforio ac allforio, mae cadwyni cyflenwi ar gyfer economi Cymru yn gwbl hanfodol, ac yn sicr, mae hwn yn faes rydym yn cadw llygad arno. Oherwydd yn amlwg, os na all pobl ddod â'r cydrannau sydd eu hangen arnynt i mewn, bydd hynny'n peri problemau mawr, ac yn y pen draw, gallai hynny orfodi ffatrïoedd i gau.